Thibaut Courtois a vorbit despre Ianis Hagi, după Real Madrid – Alaves: ”Sunt foarte mândru!”
Proaspăt revenit după accidentare, Thibaut Courtois a fost titular la Real Madrid pentru al treilea meci consecutiv în victoria obținută de madrileni în fața lui Deportivo Alaves, scor 5-0.
Ianis Hagi a fost la rândul lui titular, iar internaționalul român a fost declarat cel mai bun jucător al lui Alaves. Nu de puține ori, Ianis Hagi l-a pus la încercare pe goalkeeper-ul belgian.
Thibaut Courtois: ”Sunt foarte mândru că am salvat șutul lui Ianis Hagi!”
Cea mai mare ocazie a fotbalistului român a venit în minutul 57, când a pătruns în careul lui Real Madrid, s-a descurcat foarte bine în fața lui Nacho și a lui Mendy și a șutat cu stângul la poarta belgianului, care a reușit cu greu să respingă în corner.
La finalul meciului, Thibaut Courtois a mărturisit că este foarte mândru de faptul că a reușit să apere șutul expediat de Ianis Hagi.
”Mă simt foarte bine. Înțeleg că unii oameni se îndoiesc de forma în care revin după accidentare, dar eu știam că mă voi întoarce la fel de puternic. Sunt același Courtois, dacă nu chiar mai bun. Voi continua să muncesc în continuare pentru a deveni mai bun.
Aveam nevoie de un meci ca acesta, cu multe șuturi la poartă. Împotriva lui Cadiz a fost o ocazie unu la unu și un șut de la distanță, iar în meciul cu Granada m-a folosit mai mult de picioare. Aveam nevoie de aceste șuturi din apropierea porții, rapide, la care să îmi folosesc reflexele.
Sunt foarte mândru de intervenția pe care am avut-o la șutul pe jos în partea stângă (n.r. ocazia lui Ianis Hagi)”, a spus Thibaut Courtois, citat de Marca.
Si Ianis Hagi ???????? la met...
Vraiment avec les miettes qu'on lui a donné à Alavés, réussir à être aussi actif au Bernabeu démontre toute sa résilience.
Ianis est un bonhomme qui encaisse les coups mais qui ne se défile jamais. Hâte de le voir à l'Euro ????pic.twitter.com/sGLEl43LVX
— Foot Roumain ???????? (@FootRoumain) May 14, 2024
Reacția lui Ianis Hagi după meciul cu Real Madrid: "Ne doare înfrângerea"
La finalul meciului de pe Santiago Bernabeu, Ianis Hagi a vorbit despre 'efectul' confruntării cu trupa lui Carlo Ancelotti și a tras concluzia în privința evoluției echipei sale în acest sezon.
”Ne doare această înfrângere. Trebuie să uităm această partidă cât se poate de repede și să ne gândim la ce vom face de acum încolo! Noi ne-am îndeplinit obiectivul, cu patru etape înainte de finalul campionatului. Consider că Alaves a făcut un sezon foarte bun.
Mai avem acum încă două meciuri, unde cu siguranță trebuie să jucăm mai bine decât am facut-o azi (n.r.: - marți)”, a declarat Ianis Hagi.
Urmăriți SPORT.RO și pe Google News